Wat mak ger uch toch bezùrrig
Wat mak ger uch toch bezùrrig? 

(Matt. 25-34)

   25 Doaróm zègk ich uch: 

Mak uch neet bezùrg 

uëver wat ger zult èèhten 

en wat ger zult drèhnken 

óm i lèèhve te bliehve, en oohch neet 

uëver wat vuër klèhjjer 

ger uch óm ‘t liehf zult doëhn. 

Is ‘t lèèhve neet miëh ès ‘t èèhte 

en ‘t liehf neet miëh ès de klèjjaasj? 

26 Kikt ens noa de vuëhgel in de lóch: 

Diej zië neet en mië neet 

en vaahre neet ihn noa den sjuëhre, 

en toch giëf uër Vaahder in den hiëhmel 

ze te èèhte. 

Zeet giëhr neet miëh wèèhrd wiej diej? 

27 En wèè van uch kènt mit zien bezùrgdheehd 

ziene lèèhvestiehd mit één èl verlenge? 

28 En wat mak ger uch toch bezùrg 

óm klèjjaasj? 

Liërt van de leehlieje i gevehldj, 

wiej diej wasse. 

Diej wèhrke neet en sjpènne neeht. 

29 Toch zègk ich uch: 

Saahlomon in al zien prach 

woar neet geklèjd wiej één van diej. 

30 Es God toch zoë ‘t kroehd klèjt

dat huej i gevehldj sjteeht 

en mùhrgen in de bak-oahve wurt gesjmiëhte,

wiej vèùl te miëh dahn uch, kleengeleuvige! 

31 Zègk dus neet bezùrg: 

Wat zuhl ver èèhte? 

Wat zuhl ver drèhnke? 

Wat zuhl ver ós aahndoëh? 

32 Want op dat allenej 

zihnt de ahnger vohlker oeht. 

Uër Vaahder in den hiëhmel wit waahl, 

dat giër dat allenej nuëdig hùb. 

33 Mê zeukt iësj ‘t riehk Goads 

en zien gerichtigheehd; 

da zal uch dat allenej 

nog ter biehj gedoah wèèhre. 

34 Makt uch dus neet bezùrg óm mùhrge, 

want mùhrgen hèèt zien eehge zùrrig. 

Jiëhderen daahg hèèt genóg 

aa zien eehge probleme.

Limburgish
Biehbel
Hoesloze teks